
1.Üldandmed
1.1. Hankija nimi ja andmed: 
Narva Noorte Meremeeste Klubi, registrikood 75009160, asukoht: Narva linn, Viru 18, tel: 359 3505, e-post: vadim.trenin@narva.ee
1.2. Riigihanke eest vastutav isik: 
Vadim Trenin, Narva Noorte Meremeeste klubi direktor, tel: 359 3505, kes annab hankedokumentide (edaspidi HD) kohta selgitusi.

1.3. Riigihanke nimetus: 

9-kohalise autobussi kasutusrent

1.4. Hankemenetluse liik: 
lihtmenetlus Riigihangete seaduse § 16 lg 1 § ja § 182 alusel, mis korraldatakse eRHR-i keskkonnas (https://riigihanked.riik.ee).

1.5. Lihthanke eeldatav maksumus on 24 500,00 eurot (ilma käibemaksuta).
1.6. Hankedokumendid on: 

1.6.1. Käesolev HD koos kõikide lisadega (vt sisukord);
1.6.2. Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.7. Hankija võib pidada pakkujatega läbirääkimisi.

1.8. Konfidentsiaalsus: hankija ei avalikusta pakkujatelt saadud informatsiooni, kui õigusaktides ei ole sätestatud teisiti.

2. Hanke ese

2.1. Hanke esemeks on uue 9-kohalise autobussi  liisingulepingu (kasutusrent) sõlmimine 60 kuuks. 

2.2. Esimene sissemaks on  6100,00 eurot (ilma käibemaksuta).
2.3. Uue 9-kohalise autobussi tarneaeg on hiljemalt ………...2016. a. 
3. Hankedokumentide väljastamise tingimused ja selgituste andmise kord

3.1. Hankedokumendid on riigihangete registris registreeritud pakkujal on võimalik allalaadida elektrooniliselt riigihangete registri kodulehelt.

3.2. Selgitused kirjalikele järelepärimistele ja hankija vastused koos küsimustega avaldatakse kirjalikult 3 tööpäeva jooksul vastava kirjaliku taotluse saamisest riigihangete registris https://riigihanked.riik.ee/register?locale=et_EE  ning need edastatakse samal ajal kõigile teadaolevatele pakkujatele.

3.3. Käesolevate hankedokumentide kohta selgituste saamiseks esitada küsimused eRHR-i keskkonnas.
3.4. Hankija avaldab kõik oma selgitused, vastused jm pakkumuse ettevalmistamiseks olulise informatsiooni eRHR-i keskkonnas. 
4. Pakkumuse vormistamine, esitamine ja avamine
4.1. Pakkumus tuleb esitada hiljemalt __________. a. kell _____ elektrooniliselt e-riigihangete keskkonna (edaspidi eRHR) kaudu aadressil https://riigihanked.riik.ee. Hankija teostab menetlustoimingud eRHR-i keskkonnas.
4.2. Pakkumus peab olema esitatud eesti keeles.
4.3.Pakkumus peab olema digiallkirjastatud. Juhul kui digiallkirjastamine ei ole võimalik (piiriülesed pakkujad) või pakkumuse koosseisus on originaaldokumente, mida ei ole võimalik esitada elektroonilisel kujul, esitatakse need, lisaks skaneeritud koopiatele 
paberkandjal enne pakkumuste esitamise tähtaja möödumist. Erinevuste esinemisel originaali ja koopia vahel loetakse õigeks ning lähtutakse hindamisel originaaldokumentide sisust. 
4.4. Pakkumus peab olema koostatud järgneva struktuuri kohaselt:
1) informatsioon pakkuja kohta (lisa 1 vorm I);

2) pakkuja kinnitus (lisa 1 vorm II);

3) pakkuja asukohajärgse kohalike maksude maksuhalduri tõend maksuvõla puudumise kohta (HD punkt 5.1.1)

4) pakkumuse maksumus (lisa 1 vorm III);

5) uue 9-kohalise autobussi tehniline kirjeldus vastavalt tehnilisele kirjeldusele (HD punkt 9.1.1 ja lisa 1. vorm III)

6) liisingulepingu näidisleping koos näidismaksegraafikuga (HD punkt 7.2 ja lisa 1. vorm III)
4.5. Pakkuja kannab omal kulul kõik pakkumuse ettevalmistamisega ning esitamisega seotud kulud.

4.6. Hankija koostab pakkumuste avamise protokolli ja see väljastatakse pakkujatele hiljemalt 3 tööpäeva jooksul peale pakkumuse avamise lõpetamist.

4.7. Osaliste pakkumuste ja pakkumuse variantide või alternatiivsete lahenduste esitamine ei ole lubatud.

5. Pakkujate kõrvaldamise alused, kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks

5.1. Pakkuja hankemenetlusest kõrvaldamise alused on loetletud  riigihangete seaduse (edaspidi RHS) § 38 lõigetes 1, 11 ja 2. Pakkuja peab esitama kirjaliku HD lisas 1 äratoodud vormi II kohase kinnituse hankemenetlusest kõrvaldamise aluste puudumise kohta.
5.1.1 Pakkuja esitab oma asukohajärgse kohalike maksude maksuhalduri tõendi või pakkuja asukohariigi vastava pädevusega ametiasutuse tõendi maksuvõla puudumise või maksuvõla ajatamise perioodi kohta hanketeate avaldamise päeva seisuga. 
5.2.   Pakkujate tehnilisele ja kutsealasele pädevusele esitatavad tingimused ja nõutavad dokumendid:
5.2.1. Pakkujal peab olema vähemalt kolmeaastane kogemus autobusside  müügil ja müügijärgse hoolduse teostamisel. Pakkuja esitab kinnituse tegutsemise aja kohta (lisa 1 vorm II).

5.2.2 Pakkuja peab osutama Ida-Virumaal autobussi hooldust ja garantiihooldust. Pakkuja esitab kinnituse Ida-Virumaal hoolduse teostamise kohta (lisa 1 vorm II).
5.3. Pakkujate majanduslikule ja finantsseisundile esitatavad tingimused ja nõutavad dokumendid: 

5.3.1. Pakkuja viimase 3 (kolme) majandusaasta (2013-2015) summaarne müügitulu peab olema vähemalt viissada tuhat (500 000) eurot. Pakkuja esitab kinnituse kirjaliku kinnituse 3 (kolme) viimase majandusaasta müügitulu kohta (lisa 1 vorm II).

5.4 Pakkujale esitatavad nõuded äri- või erialases registris registreerituse kohta ning nõutavad dokumendid:

5.4.1. Pakkuja peab olema registreeritud asukohamaa vastavas äriregistris. Hankija kontrollib Eestis asuva pakkuja registreeritust. Välisriigis registreeritud pakkuja peab esitama registreeringu nõude täitmise kohta asjakohase tõendi.

6. Tehniline kirjeldus
6.1. Riigihanke tehniline kirjeldus on toodud HD lisas 2.

7. Sõiduauto liisingulepingu (kasutusrendi) tingimused
7.1.  Kasutusrendi tingimused:
7.1.1. kasutusrent – lepingu kestus 60 kuud;
7.1.2. jääkväärtus – 20% müügihinnast;  
7.1.3. esimene sissemaks on  6100,00 eurot (ilma käibemaksuta);
7.1.4. lubatud maksimaalne läbisõidunäit lepingu tähtpäeval on 180 000 km;
7.1.5. liisingu intress – fikseeritud intress;
7.1.6. rendimaksed tasutakse rendiperioodi vältel annuiteetgraafiku alusel;
7.1.7. hankijal on õigus kasutusperioodi lõpus autobuss pakkujale tagastada;
7.1.8. uue autobussi tehnilised tingimused ja teised tingimused, mis on aluseks lepingu sõlmimiseks on toodud HD ja HD lisade tingimustes.
7.2.  Pakkuja peab esitama liisingulepingu näidisleping koos näidismaksegraafikuga (maksed ei sisalda kindlustusmakset) vastavalt HD tingimustele. 
8. Pakkujate kvalifikatsiooni kontrollimine
8.1.   Hankija kontrollib pakkuja kvalifikatsiooni vastavalt seadusandlusele ja hankedokumentide  sätetele enne pakkumuste sisulist läbivaatamist.
8.2.    Pakkujat ei kvalifitseerita, kui kvalifitseerimise nõudeid ei ole täidetud ja pakkuja ei ole esitanud hankija poolt nõutavaid andmeid või dokumente.
8.3. Hankija kõrvaldab pakkuja hankemenetlusest igal ajal, kui selgub, et kvalifitseeritud pakkuja lakkab vastamast seaduse või hankedokumentidega esitatud nõuetele.
8.4. Kvalifitseerimata jäetud pakkuja ei osale enam antud hankemenetluses.
9. Dokumendid pakkumuse vastavuse kontrollimiseks
9.1.  Pakkumuses peavad olema pakkumuse hindamiseks järgmised andmed: 

9.1.1. pakutava uue 9-kohalise autobussi tehniline kirjeldus. Pakkumuse eseme tehnilised parameetrid peavad vastama HD-s ja HD lisades toodud nõuetele.
9.1.2. pakkumuse kehtivuse tähtaeg on 90 päeva alates pakkumuse esitamise tähtpäevast (lisa 1 vorm II). 
9.1.3. riigihanke pakkumuse maksumus eurodes (lisa 1 vorm III).
9.1.4. liisingulepingu näidisleping koos näidismaksegraafikuga (HD punkt 7.2 ja lisa vorm III).
10. Pakkumuste vastavuse kontroll ja tagasilükkamine
10.1.  Hankija kontrollib esitatud pakkumuste vastavust hankedokumentides esitatud tingimustele.
10.2.  Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
10.3.  Pakkumuse võib tunnistada vastavaks, kui selles ei esine sisulisi kõrvalekaldumisi hankedokumentides esitatud tingimustest.
10.4.  Hankija lükkab pakkumuse tagasi, kui pakkumus ei vasta hankedokumentides esitatud tingimustele.
10.5. Pakkuja, kelle pakkumus on tagasi lükatud, ei osale edasises hankemenetluses.
11. Läbirääkimiste pidamine
11.1. Hankija peab vajadusel kvalifitseeritud pakkujaga läbirääkimisi. Läbirääkimisi võidakse pidada pärast pakkumuste esitamise tähtpäeva ja kuni parima pakkumuse edukaks tunnistamiseni. 
11.2. Hankija jätab endale õiguse läbi rääkida 9-kohalise autobussi kasutusrendi tingimuste osas, pakkumuses esitatud ühikuhindade ja maksumuse osas, riigihanke tähtaegade osas.
11.3. Läbirääkimiste pidamisel otsustab hankija pakkumuse edukuse üle pärast seda, kui läbirääkimised on lõpetatud ja ta on saanud pakkujalt läbirääkimiste käigus esitatud pakkumuse muudatused, on tutvunud esitatud dokumentidega ning kontrollinud pakkumuse vastavust hankedokumentides esitatud tingimustele.
12. Kõikide pakkumuste tagasilükkamine

12.1. Hankija jätab endale õiguse lükata tagasi kõik pakkumused, kui:
12.1.1. ükski pakkumus ei ole tunnistatud vastavaks;
12.1.2. kõigi pakkumuste maksumused ületavad hankelepingu eeldatavat maksumust, nii et hange ei ole sellise maksumusega hankijale vastuvõetav;
12.1.3. riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või mittevajalikuks.
12.2. Teade kõikide pakkumuste tagasilükkamise kohta edastatakse kõigile pakkujatele.
13.  Pakkumuste hindamine ja edukaks tunnistamine

13.1. Hankija hindab kvalifitseeritud pakkujate vastavaks tunnistatud pakkumusi.

13.2. Eduka pakkumuse valiku aluseks on madalaim sõiduauto kasutusrendi (60 kuud) kogumaksumus (kõik maksed vastavalt lisa 1 vormile III) eurodes käibemaksuta 

Lisa 1. Pakkumisvormid

Hankija: Narva Noorte Meremeeste Klubi
Riigihange
(viitenumber )

9-KOHALISE AUTOBUSSI  KASUTUSRENT 

PAKKUMUS
Lisa 1 vorm I. Informatsioon pakkuja kohta                                              

Detailne informatsioon pakkuja 

	Täielik ametlik nimi 

(ärinimi/pakkuja nimi):
	

	Omandivorm/Õiguslik staatus:
	

	Registrikood:
	

	Juriidiline aadress:
	

	Postiaadress:
	

	Kontaktisik käesoleval pakkumusel:
	

	Telefon:
	

	Elektronposti aadress:
	

	Kodulehekülg:
	


Pangaandmed

	Kontoomaniku nimi:
	

	Pangakonto number:
	

	Panga nimi ja aadress:
	

	Allakirjutanu/allakirjutanute nimi
	

	Allakirjutanu/allakirjutanute ametikoht
	


Lisa 1 vorm II. Pakkuja kinnitus 
Hankija nimi: NARVA NOORTE MEREMEESTE KLUBI
Riigihanke nimetus: 9-KOHALISE AUTOBUSSI KASUTUSRENT
Käesolevaga kinnitame, et:

1. Pakkujat ega pakkuja seaduslikku esindajat pole kriminaal- või väärteomenetluses karistatud kuritegeliku ühenduse organiseerimise või sinna kuulumise eest või riigihangete nõuete rikkumise või kelmuse või ametialaste või rahapesualaste süütegude toimepanemise eest või pakkuja ega pakkuja seadusliku esindaja karistusandmed on karistusregistrist karistusregistri seaduse kohaselt kustutatud või karistus pole pakkuja või tema seadusliku esindaja elu- või asukohariigi õigusaktide alusel kehtiv.

2. Pakkuja ei ole pankrotis ega likvideerimisel, pakkuja äritegevus ei ole peatatud ning pakkuja ei ole ka muus seesuguses seisukorras oma asukohamaa seaduste kohaselt.

3. Pakkuja vara ei ole sekvesteeritud ning meie vastu ei ole algatatud likvideerimismenetlust või muud sellesarnast menetlust asukohamaa seaduste kohaselt ega tehtud pankrotiotsust asukohamaa seaduste kohaselt.

4. Pakkujal pole õigusaktidest tulenevate riiklike või elu- või asukoha kohalike maksude või sotsiaalkindlustuse maksete võlga või tähtpäevaks tasumata jäetud maksusummalt arvestatud intressi hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast või on maksuvõla tasumise ajatamine täies ulatuses tagatud.

5. Pakkuja pole samas riigihankes esitanud ühist pakkumust, olles ühtlasi esitanud pakkumuse üksi, esitanud mitu ühist pakkumust koos erinevate teiste ühispakkujatega ega andnud teisele pakkujale kirjalikku nõusolekut enda nimetamiseks pakkumuses alltöövõtjana hankelepingu täitmisel.

6. Meil on vähemalt kolmeaastane kogemus autobusside müügil ja müügijärgse hoolduse teostamisel ja meie teostame Ida-Virumaal sõidukite hooldust ja garantiihooldust.

7. Meie viimase 3 (kolme) majandusaasta (2013-2015) müügitulu oli vähemalt viissada tuhat (500 000) eurot.
8. Meie nõustume täielikult hanketeates ja hankedokumentides esitatud tingimustega ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi ning pakkumuse maksumuse vastavalt pakkumuse maksumuse esitamise struktuurile.

9. Kõik käesolevale pakkumusele lisatud dokumendid moodustavad meie pakkumuse osa.

10. Lisatud hinnapakkumus on nõuetekohaselt esitatud. Saame aru, et hinnapakkumuse mittenõuetekohase täitmise puhul võidakse lükata meie pakkumus tagasi kui hankedokumentidele mittevastav.

11. Pakutavad tooted vastavad Eesti Vabariigis kehtivatele seadustele ja nõuetele.

12. Käesolev pakkumus on jõus 90 päeva alates pakkumuse esitamise tähtpäevast.

13. Aktsepteerime hankija õigust lükata tagasi kõik pakkumused hankedokumentides kirjeldatud juhtudel.

14. Meile on antud võimalus saada täiendavat informatsiooni hankedokumentide sisu kohta. Kinnitame, et esitatud informatsioon on piisav, et teostada riigihanke objektiks olev tellimus.
Kuupäev: ____________
____________ __________________ _________________(allkiri) (nimi) (amet)
Lisa 1 vorm III. Pakkumuse maksumus 

Hankija nimi: NARVA NOORTE MEREMEESTE KLUBI
Riigihanke nimetus: 9-KOHALISE AUTOBUSSI KASUTUSRENT
3. Kohustume tarnima riigihanke esemeks oleva ………….alljärgneva hinnaga:
	Uue 9-KOHALISE AUTOBUSSI mark 
(mudel, mootori töömaht ja võimsus kW)
	 

	Pakkumuse hind, EUR

Uue 9-kohalise autobussi terve perioodi (60 kuud) kasutusrendi kogumaksumus, sh esimene sissemaks,  kõik põhimaksed koos intressiga, lepingutasu, liiklusregistris registreerimise tasu
	ilma käibemaksuta
	käibemaksuga

	
	
	


Uue 9-kohalise autobussi pakkumusele tuleb lisada uue autobussi tehniline kirjeldus. Pakkumuse eseme tehnilised parameetrid peavad vastama HD-s ja HD lisades toodud nõuetele.
Uue 9-kohalise autobussi pakkumusele tuleb lisada liisingulepingu näidisleping koos näidisgraafikuga (maksed ei sisalda kindlustusmakset), milles on vastavalt HD tingimustele esitatud kõik lepingu olulised tingimused (sõiduauto müügihind, esimene sissemaks, intress, jääkväärtus, lepingutasu, registreerimine liiklusregistris ja vajadusel muud tingimused). 

Kinnitame, et pakutud maksumus on lõplik ja 9-kohaline autobuss vastab kõikidele hankedokumentides esitatud tingimustele.

Oleme tutvunud kõikide seonduvate asjaolude ning tingimustega, oleme kontrollinud ning veendunud, et hankedokumentides ei ole olulisi vigu ega puudusi, mis takistaksid siduva pakkumuse esitamist.

Arvestades eeltoodut, nõustume hankija poolt esitatud tingimustega ja oleme valmis hankima pakkumuse sisuks oleva sõiduauto tabelis antud lõpliku, meie jaoks siduva hinnaga.

Juhul, kui meid tunnistatakse edukaks pakkujaks, nõustume hankelepingu sõlmimisega.

Kinnitame, et tarnime 9-kohalise autobuss alljärgnevatel tingimustel:

· tarnimise aeg on hiljemalt ……...2016. a;

· kõikidel hankedokumentides toodud tingimustel.

Kuupäev: ____________

____________ __________________ __________________

(allkiri) (nimi) (amet)
Lisa 2. Riigihanke tehniline kirjeldus

1. 9-KOHALISE AUTOBUSSI  KASUTUSRENT 

1.1. Kasutusrendile võetav 9-kohaline autobuss peab olema uus (mittekasutatud, väljalaskesaeg mitte varem kui  september 2015) ja allpool toodud tehniliste omadustega. 

1.2. Uue 9-kohalise autobussi jääkväärtus on 20% (käibemaksuta) müügihinnast kasutusrendi perioodi lõpus.

1.3. Uue 9-kohalise autobussi läbisõidupiirang lepingu tähtpäeval on 180 000 km. 

1.4  9-kohalise autobussi tarneaeg on hiljemalt …………….2016. a. 

2. SÕIDUAUTO HOOLDUS JA GARANTIITINGIMUSED 

2.1. Ida-Virumaal peab olema tagatud uue 9-kohalise autobussi tehnilise hoolduse võimalus. 

2.2. Uue 9-kohalise autobussi garantii alla peavad kuuluma kõik sõiduki tootmisel, kokkupanemisel või hooldustööde käigus tehtud vigadest tulenevad defektid, mis ilmnevad vähemalt 48 kuu jooksul või 120 000 km läbisõidu korral. 

2.3. 9-kohalise autobussi kerele peab kehtima läbisõidust sõltumatu garantii materjali- või valmistusvigade tõttu tekkinud korrosiooniaukude suhtes, kestusega 60 kuud. 

Uue 9-kohalise autobussi tehnilised andmed 
9-kohalise autobussis peab olema standartne tehniline ja ohutust tagav varustus (apteek, tulekustuti, tõkiskingad). Pakkuja peab registreerima 9-kohalise autobuss Maanteeameti Liikluseregistri büroos. Kogu varustus ja ümberseadmestus peab omama EV seadusandlusega nõutavad sertifikaate ja lubasid.

Pakkumuses palume esitada uue 9-kohalise autobussi kohta võimalikult täpne kirjeldus ja informatsioon, vastavalt alltoodud minimaalsetele tehnilistele nõuetele. Lisaks palume pakkumuses näidata 9-kohalise autobussi muu võimalik varustus, mida ei ole minimaalsetes tehnilistes nõuetes esitatud ja muu oluline ja ekspluateerimist puudutav informatsioon.

Tehnilised nõudmised uuele 9-kohalisele autobussile

1.1 Käigukast – manuaal, 6-käiku;

1.2 Kütuse liik – diisel;

1.3 Mootori töömaht - 1,6 - 2,0 liitrit;
1.4 Keretüüp –mikrobuss, M2 kategooria ; 

1.5 Istekohti koos juhiga – 9 kohta (kolm kolmekohalist istmerida); 

1.6 Pikk baas;

1.7 ABS pidurid;

1.8 Metallveljed;

1.9 Audiosüsteem + USB;

1.10 Kliimaseade;

1.11 Salongi kummimattide komplekt;

1.12 Signalisatsioon koos mahuandruritega,

1.13 Suve- ja talverehvide komplektid;

1.14 Püsikiiruse hoidja;

1.15 Pagasiraamid katusele;

1.16 Veokonks;

1.17 Lisasoojendi salongis;

1.18 Kummipõrand;

1.19 Elektriliselt reguleeritavad välispeeglid soojendusega;

1.20 Parkimisabi auto tagaosas,

1.21 Kahepoolne tagauks;

1.22 Täismõõtmeline varuratas

